Ministru kabineta rīkojuma projekta „Par valsts nekustamo īpašumu ieguldīšanu valsts akciju sabiedrības „Starptautiskā lidosta „Rīga““ pamatkapitālā” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Rīkojuma projekts izstrādāts saskaņā ar Publiskas personas mantas atsavināšanas likuma 40.pantu, kas nosaka, ka lēmumu par valsts nekustamā īpašuma ieguldīšanu kapitālsabiedrības pamatkapitālā pieņem attiecīgi Ministru kabinets, kā arī pildot 2014.gada 22.janvāra Deklarācijas par Laimdotas Straujumas vadītā Ministru kabineta iecerēto darbību 100.punktu un ņemot vērā Eiropas Padomes 1996.gada 15.oktobra Direktīvu 96/67/EC par pieeju lidlauka sniegto pakalpojumu tirgum Kopienas lidostās, kas paredz lidostas operatora pienākumu nodrošināt infrastruktūru atbilstoši kapacitātei.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  2013.gada 21.novembra valsts akciju sabiedrības „Starptautiskā lidosta „Rīga”” ārkārtas akcionāru sapulcē tika nolemts atbalstīt nekustamā īpašuma (kadastra Nr.8076 002 0012) - zemes vienības (kadastra apzīmējums 8076 002 0014) - Skultes ielā 34, Skultē, Mārupes novadā, nekustamā īpašuma (kadastra Nr.0100 082 0577) - zemes vienības (kadastra apzīmējums 0100 082 0579) - Staipekņu ielā 9, Rīgā, un nekustamā īpašuma (kadastra Nr.0100 082 0206) - zemes vienības (kadastra apzīmējums 0100 082 0206) Staipekņu ielā 16, Rīgā, kas nepieciešami valsts akciju sabiedrības „Starptautiskā lidosta „Rīga”” attīstībai un darbības nodrošināšanai, kā arī ietilpst ar Ministru kabineta 2011.gada 5.jūlija noteikumiem Nr.535 „Noteikumi par valsts akciju sabiedrības „Starptautiskā lidosta „Rīga”” lidlauka statusu, lidlauka teritorijas robežām un lidlauka teritorijas plānoto (atļauto) izmantošanu” apstiprinātās lidlauka teritorijas robežās, ieguldīšanu valsts akciju sabiedrības „Starptautiskā lidosta „Rīga”” pamatkapitālā. Zemes vienība 25,6551 ha platībā (kadastra apzīmējums 8076 002 0014) Skultes iela 34, Skulte, Mārupes novads, reģistrēta zemesgrāmatā uz valsts vārda Satiksmes ministrijas personā.Saskaņā ar zemesgrāmatas ierakstiem zemes vienībai noteikti šādi apgrūtinājumi:- aizsargjoslas teritorija gar valsts vietējiem un pašvaldību autoceļiem 4.0359 ha platībā;- līdz 10 hektāru lielas ūdenstilpes aizsargjoslas teritorija lauku apvidos 0.1421 ha platībā;- līdz 10 hektāru lielas ūdenstilpes aizsargjoslas teritorija lauku apvidos 0.1151 ha platībā;- līdz 10 hektāru lielas ūdenstilpes aizsargjoslas teritorija lauku apvidos 0.0846 ha platībā;- aizsargjoslas teritorija gar drenām un atklātiem grāvjiem 0.9956 ha platībā;- aizsargjoslas teritorija gar drenām un atklātiem grāvjiem 0.074 ha platībā;- aizsargjoslas teritorija gar drenām un atklātiem grāvjiem 0.0023 ha platībā;- aizsargjoslas teritorija gar pazemes elektronisko sakaru tīklu un kabeļu kanalizāciju 0.0282 ha platībā;- aizsargjoslas teritorija gar elektrisko tīklu un kabeļu līniju 0.0539 ha platībā;- aizsargjoslas teritorija gar elektrisko tīklu un kabeļu līniju 0.0014 ha platībā;- aizsargjoslas teritorija ap elektrisko tīklu transformatoru apakšstaciju 0.0007 ha plātībā;- aizsargjoslas teritorija ap elektrisko tīklu transformatoru apakšstaciju 0.0029 ha plātībā;- aizsargjoslas teritorija gar elektrisko tīklu gaisvadu līniju ārpus pilsētām un ciemiem, kā arī pilsētu lauku teritorijās līdz 20 kilovoltiem 0.0316 ha platībā;- ceļa servitūta teritorija 0.54 ha platībā;- ceļa servitūta teritorija 0.5889 ha platībā.Zemes vienība 0,2987 ha platībā (kadastra apzīmējums 0100 082 0579) Staipekņu iela 9, Rīga, reģistrēta zemesgrāmatā uz valsts vārda Satiksmes ministrijas personā.Saskaņā ar zemesgrāmatas ierakstiem zemes vienībai noteikti šādi apgrūtinājumi:* aizsargjoslas teritorija gar pazemes elektronisko sakaru tīklu līniju un kabeļu kanalizāciju 0.01 ha platībā;
* aizsargjoslas teritorija gar elektrisko tīklu kabeļu līniju 0.0169 ha platībā;
* aizsargjoslas teritorija gar pazemes elektronisko sakaru tīklu līniju un kabeļu kanalizāciju 0.0115 ha platībā;
* nostiprinātas valsts akciju sabiedrības „Starptautiskā lidosta „Rīga”” nomas tiesības līdz 2023.gada 30.jūnijam.

Zemes vienība 0,1317 ha platībā (kadastra apzīmējums 0100 082 0206) Staipekņu iela 16, Rīga, reģistrēta zemesgrāmatā uz valsts vārda Satiksmes ministrijas personā.Saskaņā ar zemesgrāmatas ierakstiem zemesgabalam nav noteikti apgrūtinājumi. Nekustamā īpašuma – zemes vienības (kadastra apzīmējums 8076 002 0014) Skultes iela 34, Skulte, Mārupes novads, nekustamā īpašuma – zemes vienības (kadastra apzīmējums 0100 082 0579) Staipekņu iela 9, Rīga un nekustamā īpašuma – zemes vienības (kadastra apzīmējums 0100 082 0206) Staipekņu iela 16, Rīga ieguldīšana valsts akciju sabiedrības „Starptautiskā lidosta „Rīga”” pamatkapitālā ir saistīta ar nepieciešamību noteikt minēto nekustamo īpašumu lietošanas perspektīvas un attīstības iespējas, kā arī nodrošinātu Eiropas Savienības fondu finansējuma piesaisti.Lai nodrošinātu Eiropas Savienības fonda projekta „Starptautiskā lidostas „Rīga” infrastruktūras attīstība” reģistrācijas Nr.3DP/3.3.1.4.0/10/IPIA/SM/001 īstenošanu atbilstoši 2010.gada 4.augustā ar Satiksmes ministriju noslēgtajam līgumam Nr.SM 2010/-32; Nr.J-10/16, Eiropas Komisijas 2011.gada 25.jūlija pieņemtajam lēmumam Nr.C(2011) 5097 par Kohēzijas fonda lielā projekta „Starptautiskā lidostas „Rīga” infrastruktūras attīstība” Nr.2010LV161PR001 apstiprināšanu, 15.12.2009. Ministru kabineta noteikumiem Nr.1476 „Noteikumi par darbības programmas „Infrastruktūra un pakalpojumi” papildinājuma 3.3.1.4.aktivitāti „Lidostu infrastruktūras attīstība””, valsts akciju sabiedrība „Starptautiskā lidosta „Rīga”” ir izstrādājusi projektu „Starptautiskās lidostas „Rīga” infrastruktūras attīstība”. Iepriekš minētā projekta ietvaros tiek veikti būvdarbi, kas skar zemes vienību (kadastra apzīmējums 8076 002 0014) Skultes ielā 34, Skultē, Mārupes novadā , zemes vienību (kadastra apzīmējums 0100 082 0579) Staipekņu ielā 9, Rīgā un zemes vienību (kadastra apzīmējums 0100 082 0206) Staipekņu ielā 16, Rīgā.Papildus minētajam valsts akciju sabiedrība „Starptautiskā lidosta „Rīga”” ir izstrādājusi projektu „Lidlauka perimetra infrastruktūras tehniskais projekts”. Minētais projekts skars tāpat zemes vienību (kadastra apzīmējums 0100 082 0579) Staipekņu ielā 9, Rīgā, un šī projekta realizācijai ir plānots piesaistīt finansējumu Eiropas Savienības Kohēzijas politikas fondu darbības programmas 2012. – 2020.gadam „Izaugsme un nodarbinātība” ietvaros.Uz zemes vienības (kadastra apzīmējums 8076 002 0014) Skultes ielā 34, Skultē, Mārupes novadā atrodas valsts akciju sabiedrībai „Starptautiskā lidosta „Rīga”” piederošs ēku (būvju) nekustamais īpašums „Lidosta Rīga Nr.40/1”, Mārupes novadā (kadastra Nr.8076 502 0069), kas sastāv no nedzīvojamās ēkas (dzelzsbetona garāžu bokss), ēkas kadastra apzīmējums 8076 002 0021 006, kas ierakstīts Rīgas rajona tiesas zemesgrāmatu nodaļas Mārupes novada zemesgrāmatas nodalījumā Nr.1000 0001 9958 uz valsts akciju sabiedrības „Starptautiskā lidosta „Rīga”” vārda, kā arī atrodas lietus ūdens atvades sistēmas novadgrāvis, kas kalpo lietus ūdeņu novadīšanai no lidlauka teritorijas.Uz zemes vienības (kadastra apzīmējums 0100 082 0579) Staipekņu ielā 9, Rīgā atrodas inženierbūve (žogs), būves kadastra apzīmējums 0100 082 0579 001, kas atrodas valsts akciju sabiedrības „Starptautiskā lidosta „Rīga”” tiesiskajā valdījumā, pamatojoties uz Satiksmes ministrijas 1997.gada 11.aprīļa rīkojumu Nr.37„Par pārvaldes un revīzijas institūciju iecelšanu un dokumentu apstiprināšanu”. Uz zemes vienības (kadastra apzīmējums 0100 082 0206) Staipekņu ielā 16, Rīgā, atrodas valsts akciju sabiedrībai „Starptautiskā lidosta „Rīga”” piederoša inženierbūve - perimetra ceļš, kurš tiek izmantots, lai nodrošinātu piekļuvi aeoronavigācijas iekārtām, kuras nepieciešamas gaisa kuģu pacelšanās un nolaišanās nodrošināšanai, kā arī, lai nodrošinātu valsts akciju sabiedrības "Starptautiskā lidosta "Rīga"" lidlaukam perimetra uzraudzību un regulāru patrulēšanu ar transporta līdzekļiem saskaņā ar Eiropas Komisijas 2010.gada 4.marta regulas (ES) Nr.185/2010 prasībām un operatīvu reaģēšanu nesankcionētu perimetra robežu pārkāpumu gadījumos.Zemes vienībā (kadastra apzīmējums 0100 082 0579) Staipekņu ielā 9, Rīgā, un zemes vienībā (kadastra apzīmējums 0100 082 0206) Staipekņu ielā 16, Rīgā, atrodas valsts akciju sabiedrībai „Starptautiskā lidosta „Rīga”” piederošas inženierbūves - drenāžas caurules, nokrišņu un lietus ūdens novadīšanai.Zemes vienībā (kadastra apzīmējums 0100 082 0206) Staipekņu iela 16, Rīga atrodas valsts akciju sabiedrībai „Starptautiskā lidosta „Rīga”” piederoša inženierbūve - lidlauka lietus ūdens atvades sistēmas maģistrālais kolektors. Zemes vienība (kadastra apzīmējums 0100 082 0579) Staipekņu ielā 9, Rīgā un zemes vienība (kadastra apzīmējums 0100 082 0206) Staipekņu ielā 16, Rīgā, atrodas lidostas „Rīga” kontrolētās teritorijas – lidlauka teritorijā.Zemes vienība (kadastra apzīmējums 0100 082 0206) Staipekņu ielā 16, Rīgā, iestiepjas lidostas „Rīga” lidjoslā, kura ir paredzēta lidojumu drošuma nodrošināšanai, lai samazinātu risku sabojāt gaisa kuģi gadījumā, ja tas noskrējis no skrejceļa, un nodrošinātu drošību gaisa kuģiem, kuri lido virs lidjoslas, veicot pacelšanos vai nolaišanos. Pamatojoties uz iepriekš minēto un lai sakārtotu zemes lietošanas jautājumus, zemes vienības būtu ieguldāmas valsts akciju sabiedrības „Starptautiskā lidosta „Rīga”” pamatkapitālā. Līdz ar to Satiksmes ministrija ir izstrādājusi Ministru kabineta rīkojuma projektu „Par valsts nekustamo īpašumu ieguldīšanu valsts akciju sabiedrības „Starptautiskā lidosta „Rīga““ pamatkapitālā”.  Rīkojuma projekts izstrādāts saskaņā ar Publiskas personas mantas atsavināšanas likuma 40. pantu, kā arī lai nodrošinātu valsts akciju sabiedrības „Starptautiskā lidosta „Rīga““ publiskas personas komercdarbību saskaņā ar Valsts pārvaldes iekārtas likuma 88.panta pirmās daļas 3. un 5.punktu.Valsts akciju sabiedrība „Starptautiskā lidosta „Rīga““ veic komercdarbību stratēģiski svarīgā nozarē, un nozarē, kuras infrastruktūras attīstībai nepieciešami lieli kapitālieguldījumi. Izstrādājot Ministru kabineta rīkojuma projektu, tiek ņemts vērā 2014.gada 22.janvāra Deklarācijas par Laimdotas Straujumas vadītā Ministru kabineta iecerēto darbību 100.punkts, kurā noteikts, ka valdība apņemas attīstīt lidostu "Rīga" kā rentablu un konkurētspējīgu Eirāzijas nozīmes lidojumu centru, veicinot gan pasažieru, gan kravu plūsmas kapacitātes palielināšanu; Ministru kabineta 2011.gada 5.jūlija noteikumu Nr.535 „Noteikumi par valsts akciju sabiedrības „Starptautiskā lidosta „Rīga”” lidlauka statusu, lidlauka teritorijas robežām un lidlauka teritorijas plānoto (atļauto) izmantošanu” 1.punkts paredz, ka ar noteikumiem apstiprinātās teritorijas robežās iekļaujas lidlauka teritorijas, kā arī turpmākajai attīstībai nepieciešamās teritorijas. Eiropas Padomes 1996.gada 15.oktonbra Direktīva 96/67/EC par pieeju lidlauka sniegto pakalpojumu tirgum Kopienas lidostās paredz lidostas operatora pienākumu nodrošināt infrastruktūru un infrastruktūras pārvaldību atbilstoši kapacitātei. Minētās zemes vienības ir nepieciešamas valsts nozīmes transporta infrastruktūras nodrošināšanai un valsts akciju sabiedrības „Starptautiskā lidosta „Rīga”” attīstībai, kā arī zemes vienības ietilpst ar Ministru kabineta 2011.gada 5.jūlija noteikumiem Nr.535 „Noteikumi par valsts akciju sabiedrības „Starptautiskā lidosta „Rīga”” lidlauka statusu, lidlauka teritorijas robežām un lidlauka teritorijas plānoto (atļauto) izmantošanu” apstiprinātajās lidlauka teritorijas robežās. Valsts akciju sabiedrība „Starptautiskā lidosta „Rīga““ minētās zemes vienības normatīvajos aktos noteiktajā kārtībā ierakstīs zemesgrāmatā uz valsts akciju sabiedrības „Starptautiskā lidosta „Rīga““ vārda.Atbilstoši Komerclikuma 154.panta pirmās daļas nosacījumiem nekustamo īpašumu novērtējis un atzinumu par tiem snieguši licencēti eksperti, nosakot zemes vienību vērtību ieguldīšanai valsts akciju sabiedrības „Starptautiskā lidosta „Rīga““ pamatkapitālā 581 800 euro apmērā.Pēc Ministru kabineta rīkojuma pieņemšanas tiks sasaukta valsts akciju sabiedrības „Starptautiskā lidosta „Rīga““ akcionāru sapulce, kurā tiks lemts par sabiedrības pamatkapitāla palielināšanu. |
| 3. | Projekta izstrādē iesaistītās institūcijas | LR Satiksmes ministrija un valsts akciju sabiedrība „Starptautiskā lidosta „Rīga““. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014.gads** | Turpmākie trīs gadi (tūkst. latu) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 5. Precizēta finansiālā ietekme: | X | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Projekts šo jomu neskar |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izstrādātajam Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Nekustamā īpašuma pārņemšana un turpmākā apsaimniekošana tiks segta no valsts akciju sabiedrības „Starptautiskā lidosta „Rīga““ saimnieciskās darbības ieņēmumiem.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma izpildi nodrošinās Satiksmes ministrija un valsts akciju sabiedrība „Starptautiskā lidosta „Rīga““. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem |  Projekts šo jomu neskar |
| 3. | Cita informācija | Nav |

Anotācijas II, IV, V un VI sadaļa – projekts šīs jomas neskar.

Satiksmes ministrs A. Matīss

Vizē: Valsts sekretārs K.Ozoliņš

26.05.2014.

1908

A.Dundure,

67028249, anda.dundure@sam.gov..lv

B.Lazdiņa,

67060409, B.Lazdina@riga-airport.com